Problemet er jo også, at hele jobcenter møllen taler ind i det. Da jeg var ledig som nyuddannet, og allerede havde været i 4 ugers praktik og efterfølgende løntilskud, blev jeg kontaktet af et rekrutteringsfirma hyret af jobcentret. De havde talt med en gut i et innovationshus, som havde fået den fremragende idé, at få en masse ledige med forskellige kompetencer ind i innovationshuset, så de kunne understøtte de forskellige iværksættere på et rotationsprincip. Der skulle sidde 1 af hver type (marketing, jurist, økonomi osv), og vi ville så skulle starte i 4 ugers praktik det ene sted, og derefter rotere rundt til næste sted, mens vi løste opgaver for alle iværksætterne på samme tid. Så vitterligt bare et praktik helvede uden nogen som helst udsigt til at blive ansat noget sted. Jeg fik nærmest skæld ud over at sige nej til det. Jobcentret har altså betalt penge til et privat firma, som så finder på en løsning der totalt underminerer arbejdsmarkedet.